wickkiey/tamil-wikipedia-chunked huggingface dataset:
# மாறா

## நடிகர்கள்

- மாதவன் - மாறா
- - மணிமாறா
- சிரத்தா ஸ்ரீநாத் - பார்வதி
- அபிராமி - செல்வி
- சிவாதா - கனி
- மௌலி - வெள்ளையா
- குரு சோமசுந்தரம் - சொக்கு
- எம். எசு. பாசுகர் - உஸ்மான் பாய்
- கிஷோர் - டேவிட்
- அப்புக்குட்டி - லிங்கம்
- ஆர்.எஸ்.சிவாஜி - செல்வம்
- அலெக்சாண்டர் பாபு - தீப்
- சுர்ஜித் கோபிநாத்
- பார்வதி
- சீமா
- ராஜேஷ் சர்மா - லோகு
- பத்மாவதி ராவ்
# எகிப்தியவியல்

**எகிப்தியவியல்** என்பது கிமு 5,000 முதல் கிபி 4-ஆம் நூற்றாண்டு வரையிலான பண்டைய எகிப்தின் பண்பாடு, மொழி, கலை, இலக்கியம், சமயம், கடவுள்கள், கட்டிடக் கலை, தொல்பொருட்கள் மற்றும் வரலாறு பற்றி ஆய்வு செய்வதாகும்.
# எகிப்தியவியல்

## வரலாறு

### முதல் ஆய்வாளர்

இரு கால்களுக்கிடையே நான்காம் தூத்மோஸ் நிறுவிய கனவு கற்பலகை]]  
பண்டைய எகிப்தை ஆய்வு செய்தவர்களில் முதலாமவர் நான்காம் தூத்மோஸ் ஆவார். இவர் எகிப்தின் புது இராச்சியத்தை கிமு 1401 முதல் கிமு 1391 முடிய ஆண்ட பதினெட்டாம் வம்ச பார்வோன் ஆவார். இவர் கண்ட கனவால் தூண்டப்பட்டு, கீசாவின் பெரிய ஸ்பிங்ஸ்களின் கால்களுக்கிடையே சிற்பங்கள் பொறித்த கனவு கற்பலகை எனும் கல்வெட்டை நிறுவினார்.  
எகிப்தின் பத்தொன்பதாம் வம்சத்தின் மூன்றாம் பார்வோனான இரண்டாம் ராமேசசின் நான்காம் மகன் இளவரசர் கெய்ம்வெசெட், பிரமிடுகள் உள்ளிட்ட வரலாற்று கட்டிடங்கள், கல்லறைகள் மற்றும் கோயில்களை அடையாளம் கண்டு மீட்டெடுப்பதில் புகழ் பெற்றவர் ஆவார்.  
எகிப்தின் பதினெட்டாம் வம்சம் மற்றும் பத்தொன்பதாம் வம்ச ஆட்சியாளர்கள், முதல் வம்ச ஆட்சியாளர்கள் முதல் 19-ஆம் வம்சம் வரையான ஆட்சியாளர்களைக் குறித்த விவரங்களை தடித்த பாபிரஸ் காகிதங்களில் பட்டியலாக எழுதி வைத்தனர். அவைகளில் முக்கியமானது துரின் மன்னர்கள் பட்டியல், சக்காரா மன்னர்கள் பட்டியல், அபிதோஸ் மன்னர்கள் பட்டியல், கர்னாக் மன்னர்கள் பட்டியல், பலெர்மோ மன்னர்கள் பட்டியல் மற்றும் மெடிநெத் அபு மன்னர்கள் பட்டியல் ஆகும்.
# எகிப்தியவியல்

## வரலாறு

### கிரேக்க-உரோமானியர்கள் காலம்

கிமு 3-ஆம் நூற்றாண்டின் பண்டைய எகிப்தை ஆண்ட கிரேக்க தாலமி வம்சத்தின் தாலமி சோத்தர் மற்றும் இரண்டாம் தாலமி ஆட்சிக் காலத்தில், எகிப்தின் தலைமைப் பூசாரியான மானெடோவின் இழந்த படைப்புகளில் சிலவற்றை பண்டைய கிரேக்க வரலாற்று ஆசிரியர்களான ஹெரோடோடஸ், ஸ்ட்ராபோ, டியோடோரஸ் மற்றும் சிக்குலஸ் மீட்டெடுத்தனர். கிரேக்க தாலமி வம்சத்தினர் எகிப்திய பாணியில் புதிய கோயில்களையும், கல்லறைகளையும் கட்டினர். ரோமானியர்கள் எகிப்தில் கட்டிட மறுசீரமைப்பு பணிகளை மேற்கொண்டனர்.
# எகிப்தியவியல்

## வரலாறு

### இடைக்காலம்

இடைக்காலாத்தில் புனித பூமிக்கு யாத்திரை மேற்கொள்ளும் பயணிகள், கெய்ரோ மற்றும் அதன் சுற்றுப்புறங்கள், முகமது நபியின் குடும்பத்தினர் தப்பி ஓடியதாகக் கருதப்பட்ட இடங்கள் மற்றும் பெரிய பிரமிடுகளில் தானியங்களை சேமிக்க எபிரேயர்களால் பயன்படுத்தப்பட்ட இடங்களை கண்டு செல்வர்.  
13-ஆம் நூற்றாண்டில் கெய்ரோவின் அல்-அசார் பல்கலைக்கழகத்தின் ஆசிரியரான அப்துல் லத்தீப் அல்-பாக்தாதி பண்டைய எகிப்திய நினைவுச்சின்னங்களைப் பற்றிய விரிவான விளக்கங்களை எழுதினார். இதேபோல், 15-ஆம் நூற்றாண்டின் எகிப்திய வரலாற்றாசிரியர் அல்-மக்ரிசி எகிப்திய தொல்பொருட்களைப் பற்றிய விரிவான விவரங்களை எழுதினார்.
மூத் பெண் தெய்வத்தின் கையில் சிலுவை போன்ற ஆங்க் சின்னம்]]
# எகிப்தியவியல்

## எகிப்தியவியல் கல்வி

பிரான்சில் இம்மானுவேல் டி ரூஜ், இங்கிலாந்தில் சாமுவேல் பிர்ச் மற்றும் ஜெர்மனியில் ஹென்ரிச் ப்ருஷ்ச் ஆகியோரின் ஆராய்ச்சி மூலம் எகிப்தியவியல் ஒரு கல்வித் துறையாக நிறுவப்பட்டது. 1880-ஆம் ஆண்டில், மற்றொரு பிரித்தானிய எகிப்தியவியல் அறிஞரான பிளிண்டர்ஸ் பெட்ரி, கட்டுப்படுத்தப்பட்ட மற்றும் அறிவியல் பூர்வமாக பதிவு செய்யப்பட்ட அகழ்வாராய்ச்சிகள் மூலம் தொல்பொருள் துறையில் புரட்சியை ஏற்படுத்தினார். எகிப்தியப் பண்பாடு கிமு 4500 ஆண்டுகளுக்கு முற்பட்டது என்று பெட்ரியின் பணி தீர்மானித்தார். 1882-இல் நிறுவப்பட்ட பிரித்தானிய எகிப்தியவியல் ஆய்வு நிதி நிறுவனம் மற்றும் பிற எகிப்தியலாளர்கள் பெட்ரியின் முறைகளை ஊக்குவித்தனர். மற்ற அறிஞர்கள் ஒரு எகிப்திய பட எழுத்து அகராதியை உருவாக்குவது, ஒரு டெமோடிக் அகராதியை உருவாக்குவது மற்றும் பண்டைய எகிப்திய வரலாற்றின் ஒரு வடிவமைப்பை நிறுவுவதில் பணியாற்றினர்.  
ஐக்கிய அமெரிக்க நாட்டின் சிகாகோ பல்கலைக்கழகத்தில் ஓரியண்டல் இன்ஸ்டிடியூட் நிறுவப்பட்டதும், ஜேம்ஸ் ஹென்றி எகிப்து மற்றும் நுபியாவிற்கும் பயணம் செய்ததும் எகிப்தியவியலை முறையான ஆய்வுத் துறையாக நிறுவியது. 1924-ஆம் ஆண்டில் எகிப்திய நினைவுச்சின்னங்களின் துல்லியமான நகல்களை உருவாக்கி வெளியிட எபிகிராஃபிக் கணக்கெடுப்பையும் தொடங்கின. 19-ஆம் நூற்றாண்டின் பிற்பகுதியிலும், 20-ஆம் நூற்றாண்டின் முற்பகுதியிலும், மெட்ரோபொலிட்டன் கலை அருங்காட்சியகம்; பென்சில்வேனியா பல்கலைக்கழகம்; பாஸ்டன், நுண்கலை அருங்காட்சியகம்; புரூக்ளின் இன்ஸ்டிடியூட் ஆஃப் ஃபைன் ஆர்ட்ஸ்; மற்றும் நியூயார்க் பல்கலைக்கழகத்தின் நுண்கலை நிறுவனம் அமெரிக்க சேகரிப்புகளை விரிவுபடுத்தி எகிப்தில் அகழ்வாராய்ச்சிகளை நடத்தியது.  
சில பல்கலைக்கழகங்கள் மற்றும் கல்லூரிகள் எகிப்தியவியலில் பட்டங்களை வழங்குகின்றன. அமெரிக்காவில், சிகாகோ பல்கலைக்கழகம், பிரவுன் பல்கலைக்கழகம், நியூயார்க் பல்கலைக்கழகம், யேல் பல்கலைக்கழகம் மற்றும் இந்தியானா பல்கலைக்கழகம், ப்ளூமிங்டன் ஆகியவை இதில் அடங்கும். ஐக்கிய இராச்சியத்தின் ஆக்ஸ்போர்டு பல்கலைக்கழகம், கேம்பிரிட்ஜ் பல்கலைக்கழகம், ஸ்வான்சீ பல்கலைக்கழகம், லிவர்பூல் பல்கலைக்கழகம், மான்செஸ்டர் பல்கலைக்கழகம் மற்றும் இலண்டன் பல்கலைக்கழகம் ஆகியவற்றில் எகிப்தியவியல் பாடத்திட்டங்களும் உள்ளது. ஐரோப்பாவில் லைடன் பல்கலைக்கழகம் மட்டுமே எகிப்தியலில் ஆங்கில மொழி வழியில் பட்டப்படிப்புகளை வழங்குகிறது.
# எகிப்தியவியல்

## எகிப்தியவியல் கல்வி

### எகிப்திவியலுக்கான அமைப்புகள்

- பண்டைய எகிப்தின் ஆய்வுக்கான சங்கம்
- கனடாவின் பண்டைய எகிப்திய தொல்பொருட்களின் ஆய்வுக்கான சங்கம்
- சசெக்ஸ் எகிப்தியவியல் சொசைட்டி (இணைய வழிக் கல்வி)
- எகிப்தியவியல் ஆய்வுச் சங்கம்
# எகிப்தியவியல்

## இதனையும் காண்க

- பிரமிடு
- மம்மி
- இறந்தோர் நூல்
- அன்கு
- பண்டைய எகிப்தின் சமயம்
- பண்டைய எகிப்தியக் கடவுள்கள்
- பண்டைய எகிப்தியக் கட்டிடக்கலை
- பண்டைய எகிப்திய மொழி
- பண்டைய எகிப்திய நகரங்கள்
- பண்டைய எகிப்திய மன்னர்கள்
- வரலாற்றுக்கு முந்தைய எகிப்து - கிமு 6,000 - கிமு 3,150
- எகிப்தின் துவக்க கால அரச மரபுகள் - கிமு 3100 - கிமு 2686
- பழைய எகிப்து இராச்சியம் (கிமு 2686 – கிமு 2181
- எகிப்தின் முதல் இடைநிலைக் காலம் - கிமு 2181 - கிமு 2055
- எகிப்தின் மத்தியகால இராச்சியம் - கிமு 2055 – கிமு 1650
- எகிப்தின் இரண்டாம் இடைநிலைக் காலம் - கிமு 1650 - கிமு 1580
- புது எகிப்து இராச்சியம் - கிமு 1550 – 1077
- எகிப்தின் மூன்றாம் இடைநிலைக் காலம் - கிமு 1100 – கிமு 650
- பிந்தைய கால எகிப்திய இராச்சியம் - கிமு 664 - கிமு 332
- கிரேக்க தாலமி வம்சம் - கிமு 332 - கிமு 31
# குறிஞ்சி மலை சரணாலயம்

**குறிஞ்சி சரணாலயம்** ( மலையாளம் : കുറിഞ്ഞിമല വന്യജീവി സംരക്ഷ്ണ കേന്ദ്രം) என்பது தென்னிந்தியாவின் . வரைபடம் தமிழ்நாட்டின் திருப்பூர் மாவட்டத்தின் எல்லையில் கேரள மாநிலத்தின், இடுக்கி மாவட்டத்தில், தேவிகுளம் வட்டத்தில் உள்ள கோட்டகம்பூர் மற்றும் வட்டவாடா கிராமங்களில் உள்ள அருகிவரும் நீலக்குறிஞ்சி தாவரத்தைப் பாதுகாக்க சுமார் 32 ஹெக்டேர் பரப்பளவில் அமைந்துள்ள ஒரு சரணாலயம் ஆகும்.
# குறிஞ்சி மலை சரணாலயம்

## வரலாறு

2006 அக்டோபர் 7, 2006 அன்று மூணாறில் நடந்த நீலகுரிஞ்சி விழாவில் கேரள வனத்துறை அமைச்சர் பெனாய் விஸ்வம் இந்த சரணாலயத்தை அறிவித்தார். 2006 ஆம் ஆண்டு குறிஞ்சி மலர்ந்த போது, நீலகுரிஞ்சிப் பூக்களைக் காண சுமார் பத்து லட்சம் (1,000,000) மக்களை மூணாறு மற்றும் பிற இடங்களிக்கு வந்தனர்.  
இந்த சரணாலயம் இப்பகுதியின் தனித்துவமான பல்லுயிர், குறிப்பாக குறிஞ்சிச் செடி மற்றும் அதன் வாழ்விடங்களை நீண்டகாலம் பாதுகாப்பதை உறுதி செய்யும் என்று அரசாங்க அறிவிப்பில் தெரிவிக்கப்பட்டுள்ளது. சட்டபூர்வமாக தனியார் பெயரில் உள்ள நிலங்கள் இந்த சரணாலயப் பகுதியிலிருந்து விலக்கப்படுகின்றன.
# குறிஞ்சி மலை சரணாலயம்

## வனவிலங்குகள்

இந்தச் சரணாலயத்தில் அச்சுறுத்தளுக்கு உள்ளான யானை, காட்டெருது, வரையாடு மான் போன்ற விலங்கினங்கள் உள்ளன.  
புதிய சரணாலயத்தின் அருகில் வடமேற்கில் சின்னார் கானுயிர்க் காப்பகம், மஞ்சம்பட்டி பள்ளத்தாக்கு வடகிழக்கில், அமராவதி காப்புக் காட்டில் உள்ள இந்திரா காந்தி கானுயிர் காப்பகம், எரவிகுளம் தேசிய பூங்கா மேற்கில் ஆனைமுடி சோலை தேசிய பூங்கா தெற்கில் பம்படம் சோலை தேசியப் பூங்கா, கிழக்கில் பழனி மலை தேசியப் பூங்கா போன்றவை உள்ளளன. இந்த ஐந்து பாதுகாக்கப்பட்ட வனப் பகுதிகளுடன் சரணாலயம் தொடர்ச்சியாக இணைந்துள்ளது.
# டாக்கின்சியா தாம்பிரபரனியே

***தாவ்கின்சியா தாம்பிரபரனியே*** (*Dawkinsia tambraparniei*) என்பது இந்தியாவின் தமிழ்நாட்டின் மேற்குத் தொடர்ச்சி மலையில் உள்ள தாமிரபரணி நதிப் படுகையில் மட்டும் காணப்படும் சைப்ரினிட் மீன் வகைகளுள் ஒன்று. இந்த இனம் நீளம் வரை வளரக்கூடியது. சைலசு என்பார் முதன்முதலில் இதனை *புன்டியசு அருளியசு தாம்பிரபரனியே* என விவரித்து இருந்தார். பின்னர் 2013-ல் இந்த சிற்றினம் *தாவ்கின்சியா* பேரினத்தின் கீழ் வகைப்படுத்தப்பட்டது. இந்த மீன்களின் எண்ணிக்கை மணல் திருட்டு உள்ளிட்ட மனித நடவடிக்கைகள் காரணமாக சமீபத்திய ஆண்டுகளில் கணிசமாகக் குறைந்துள்ளது.
# முதலைகள் மறுவாழ்வு மற்றும் ஆராய்ச்சி மையம்

**முதலை மறுவாழ்வு மற்றும் ஆராய்ச்சி மையம்** (*Crocodile Rehabilitation and Research Centre*) என்பது முதலைகளை இனப்பெருக்கம் செய்து வளர்க்கும் பூங்காவாகும், இது இந்தியாவின், கேரளத்தின், திருவனந்தபுரம் நகருக்கு அருகிலுள்ள பிரபலமான சுற்றுலாத் தலமான நெய்யறில் அமைந்துள்ளது.
# முதலைகள் மறுவாழ்வு மற்றும் ஆராய்ச்சி மையம்

## வரலாறு

### முதலைப் பண்ணை

இந்த இடத்தில் சுமார் 44 சதுப்புநில முதலைகளுக்கு இடம் கொண்டதாக 1977 ஆம் ஆண்டில் ஒரு முதலை பண்ணை தொடங்கப்பட்டது. முதலைகளை இனப்பெருக்கம் செய்து அணைக்கட்டுக்கு அருகிலுள்ள நெய்யறு ஏரியில் விடுவிப்பதால் சரணாலயத்தில் முதலைகளின் எண்ணிக்கை மாறுபடும். அருகிலுள்ள பழங்குடி கிராமங்களில் பிடிக்கபடும் பாம்புகள் போன்ற பிற ஊர்வனவற்றையும் இந்த சரணாலயம் பாதுகாப்பளிக்கிறது. மிக அண்மையில் இதில் ஒரு இந்திய மலைப்பாம்பு இடம்பெற்றது.
# முதலைகள் மறுவாழ்வு மற்றும் ஆராய்ச்சி மையம்

## வரலாறு

### ஸ்டீவ் இர்வின் நினைவு

2007 மே மாதம் நிறுவப்பட்ட, இந்த ஆராய்ச்சி மையத்துக்கு துவக்கத்தில் ஸ்டீவ் இர்வின் தேசிய பூங்கா என்று பெயரிடப்பட்டது. மறைந்த இயற்கை ஆர்வலரும் "முதலை வேட்டைக்காரர்" என்று அழைக்கப்பட்டவருமான ஸ்டீவ் இர்வின் நினைவாக பெயரிடப்பட்டது. 2006 இல் ஒரு ஆவணப்படத்தை படமாக்கும்போது இர்வின் ஒரு வகை திருக்கைமீனால் கொல்லப்பட்டார். முதலை பூங்கா ஆர்வலரான வீரரை கௌரவிக்கும் உலகின் முதல் நினைவுச்சின்னம் இதுவாகும். இர்வினை சித்தரிக்கும் ஆளுயர தகடு கேரள வனத்துறையால் பூங்காவின் வாயிலில் வைக்கப்பட்டது (அது பின்னர் அகற்றப்பட்டது). இந்த மையத்தை கேரள அரசின் வனத்துறை அமைச்சர் பெனாய் விஸ்வம் திறந்து வைத்தார்.
# முதலைகள் மறுவாழ்வு மற்றும் ஆராய்ச்சி மையம்

## சர்ச்சைகள்

2009 ஆம் ஆண்டில், இர்வின் தோட்டமானது பூங்காவிற்கு சட்டரீதியாக வழக்கு அறிவிப்பாணையை அனுப்பியது, பூங்காவானது அறிவுசார் சொத்துரிமைகளை மீறியதாகக் குற்றம் சாட்டியது. மேலும் தோட்டத்தின் அனுமதியின்றி இர்வின் பெயரையும், படத்தையும் பயன்படுத்துவதை நிறுத்துமாறு அவர்களுக்கு அறிவுறுத்தியது. இதனால் முதலை பூங்கா பெயரில் இருந்து இர்வின் பெயரை நீக்கவேண்டி வந்தது. பூங்காவின் வாயிலில் பொறிக்கப்பட்ட படமும் அகற்றப்பட்டது.
# முதலைகள் மறுவாழ்வு மற்றும் ஆராய்ச்சி மையம்

## சர்ச்சைகள்

### முதலை தாக்குதல்கள்

2001 ஆம் ஆண்டில், அணை இடத்திற்கு அருகில் வசிக்கும் பழங்குடியினரை சதுப்பு நில முதலை தாக்கியது. சில வாரங்களுக்குப் பிறகு பழங்குடிப் பெண்ணைக் கொன்றதக கருதப்பட்ட ஆண் முதலை அணைக்கு அருகே சிக்கியது.
# நரேந்திர பிரசாத்

**நரேந்திர பிரசாத்** *(Narendra Prasad)* ஓர் இந்திய அறுவை சிகிச்சை நிபுணராவார். பாட்னா மருத்துவக் கல்லூரி மற்றும் மருத்துவமனையின் அறுவை சிகிச்சை துறைகளின் முன்னாள் தலைவராகவும், இந்திய அறுவைசிகிச்சை சங்கத்தின் பீகார் மாநில அத்தியாயத்தின் முன்னாள் தலைவராகவும் இருந்தார். மருத்துவத் துறையில் நரேந்திர பிரசாத் செய்த பங்களிப்புகளுக்காக இந்திய அரசு 2015 ஆம் ஆண்டில் நான்காவது மிக உயர்ந்த இந்திய சிவில் விருதான பத்மசிறீ விருதை அவருக்கு வழங்கியது. பிரசாத் பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார். 1962 ஆம் ஆண்டில் இராயல் கல்லூரியின் அறுவைசிகிச்சை உறுப்பினர் தகுதி தேர்விலும் தேர்ச்சி பெற்றார்.
# இந்திரானா

***இந்திரானா (Indirana) என்பது*** தவளைகள் குடும்பத்தில் (ராணிசாலிடே) உள்ள பேரினம் ஒன்றாகும். இந்த பேரினத் தவளைகள் அனைத்தும் இந்தியாவின் மேற்குத் தொடர்ச்சி மலையில் மட்டுமே காணப்படுகின்றன. இவை சில நேரங்களில் **இந்தியத் தவளைகள்** என்ற பொதுவான பெயரில் அறியப்படுகின்றன. அதேசமயம் இந்த தவளை இனங்களின் மூதாதை குடும்பத்தின் உறுப்பினர்கள் "பாய்ச்சல் தவளைகள்" எனப்படுகின்றன.  
கிட்டத்தட்ட 50 மில்லியன் ஆண்டுகளுக்கு முன்பு மற்ற எல்லா தவளைகளிலிருந்தும் இத்தவளைகள் விலகி தனிப்பேரினமான *இந்திரானா* தோன்றியுள்ளன. இதில் *இந்திரானா குன்டியா* என்ற சிற்றினம் "சிறந்த 100 பரிணாம அடிப்படையில் வேறுபட்ட, உலகளவில் ஆபத்தான நீரி நில வாழ்வனவற்றில் ஒன்றாக" கருதப்படுகிறது.
# இந்திரானா

## விளக்கம்

*இந்திரானா* பேரினத்தினைச் சார்ந்த சிற்றினங்கள் அனைத்தும் மெல்லிய உடலுடன் கூடிய சிறிய வகைத் தவளைகள் ஆகும். இவை பொதுவாக இலைக் குப்பை அல்லது அதன் அருகிலுள்ள நீரோடைகளில் காணப்படுகின்றன. தலைப்பிரட்டை பின்னங்கால்கள் மற்றும் செதில்களற்ற வாலுடன் உள்ளது. இவை அச்சுறுத்தல்களிலிருந்து தப்பிக்கக் குதித்துச் செல்கின்றன.
# இந்திரானா

## வகைபிரித்தல்

பாரம்பரிய வகைப்படுத்துதலில் இப்பேரினம் *ராணிடேயின்* உட்குடும்பமான *ராணிக்லினேயில்* வைக்கப்பட்டது. இதனுடன் *நேனோப்ரைசு* மற்றும் *நிக்டிபேட்ரகசு* பேரினங்களும் உள்ளன. ராணிக்லினே, நிக்டிபேட்ராசிடே குடும்பத்தின் கீழும் வைக்கப்படுகிறது. டாரல் ஆர். ஃப்ரோஸ்ட் *மற்றும் பலர்.* (2006) இவற்றை பெட்ரோபெடிடிடே குடும்பத்திற்குள் வைத்தனர்.
# இந்திரானா

## இனங்கள்

புதிய இனங்கள் இன்னும் கண்டுபிடிக்கப்பட்டு வருகின்றன: இந்திய மாநிலமான கோவாவில் உள்ள நேத்ராவல்லி வனவிலங்கு சரணாலயத்தில் *இந்திரானா சேலிகாரி* கண்டுபிடிக்கப்பட்டு ஜூலை 2015ன் பிற்பகுதியில் விவரிக்கப்பட்டது. *இந்திரானா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:  
- *இந்திரானா பெடோமி* <small>(குந்தர், 1876)</small>
- *இந்திரானா பத்ராய்* <small>கார்க் மற்றும் பிஜு, 2016</small>
- *இந்திரானா பிராச்சிடார்சஸ்* <small>(குந்தர், 1876)</small>
- *இந்திரானா சிரவாசி பத்யே* <small>, மோடக், மற்றும் தஹானுகர், 2014</small>
- *இந்திரானா துபோசி தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா குண்டியா* <small>(டுபோயிஸ், 1986)</small>
- *இந்திரானா லெய்தி* <small>(பவுலெங்கர், 1888)</small>
- *இந்திரானா லாங்கிக்ரஸ்* <small>(ராவ், 1937)</small>
- *இந்திரானா பரமக்ரி* <small>கார்க் மற்றும் பிஜு, 2016</small>
- *இந்திரானா சேல்ல்காரி* <small>மோடக், தஹானுகர், மற்றும் பாத்தியே, 2015</small>
- *இந்திரானா சரோஜம்மா தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா செமிபல்மாடா* <small>(பவுலெங்கர், 1882)</small>
- *இந்திரானா டைசோனி தஹானுகர்* <small>, மோடக், கிருதா, பெயர், பத்யே, மற்றும் மோலூர், 2016</small>
- *இந்திரானா யாதேரா தஹானுகர்* <small>, மோடக், கிருதா, பெயர், பதீ, மற்றும் மோலூர், 2016</small>
# கோவிந்தகர் அரண்மனை

**கோவிந்தகர் அரண்மனை** *(Govindgarh Palace)* இந்தியாவின் மத்தியப் பிரதேச மாநிலம் கோவிந்தகரில் அமைந்துள்ள ஓர் அரண்மனையாகும். இதை கோவிந்தகர் கோட்டை என்றும் அழைக்கிறார்கள். ரேவாவின் ஆட்சியாளரால் 19 ஆம் நூற்றாண்டில் கட்டப்பட்ட இந்த கோட்டை கோவிந்தகர் ஏரியின் கரையில் ஓர் அரச இல்லமாக செயல்பட்டது.
# கோவிந்தகர் அரண்மனை

## வரலாறு

கோவிந்தகர் கோட்டை 1853 ஆம் ஆண்டில் ரேவா மற்றும் கோவிந்தகரின் ஆட்சியாளரான ராசா ரகுராச் சிங் என்பவரால் கட்டப்பட்டது. கோட்டை போன்ற கட்டமைப்பை இவர் அரண்மனையாகப் பயன்படுத்தினார். அரண்மனை வளாகத்தில் ஏராளமான கட்டிடங்கள் மற்றும் கோயில்கள் இருந்தன, ஒரு கட்டத்தில் இந்தியாவில் காணப்பட்ட முதல் வெள்ளை புலியான மோகன் இங்கு வளர்க்கப்பட்டது. அரண்மனை கிட்டத்தட்ட ஒரு நூற்றாண்டு காலமாக பயன்பாட்டில் இருந்தது, ஆனால் இந்திய சுதந்திரமும், அதன்பின்னர் ரேவா இளவரசரின் வீழ்ச்சியும் கோட்டை வெறுமையாக விடப்பட்டது. பின்னர் கட்டிடத்தில் ஓர் அருங்காட்சியகம் நிறுவப்பட்டது.
# இந்திரானா லாங்கிசிரசு

***இந்திரானா லாங்கிசிரசு*** (***Indirana longicrus)*** என்பது இந்தியாவின் மேற்குத் தொடர்ச்சி மலையில் காணப்படும் தவளைச் சிற்றினங்களுள் ஒன்றாகும். இது கர்நாடகாவின் கெம்போலி பகுதியில் மட்டுமே காணப்படுகிறது.  
இந்த இனத்தின் வாழ்விட விருப்பத்தேர்வுகள் அறியப்படவில்லை; இருப்பினும் இது வன வாழ் இனமாக இருக்கலாம்,. மேலும் ஏனைய சிற்றினங்கள் போலவே இனப்பெருக்கம் செய்கிறது. இதனுடைய இளம் உயிரிகள் நீரோடைகளுக்கு அடுத்துள்ள ஈரமான பாறைகளில் காணப்படுகின்றன.
# இந்திரானா லாங்கிசிரசு

## பெரும்அச்சுறுத்தல்

இந்த சிற்றினம் சேகரிக்கப்பட்ட பகுதி, மற்றும் தற்பொழுது வாழக்கூடிய பகுதியில், விவசாய பயன்பாட்டிற்கான காடுகள் அழிக்கப்படுவது இத்தவளையின் வாழ்விற்கு பெரும் அச்சுறுத்தலாக உள்ளது.
# திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம்

**திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம், புத்தூர்** (*Thrissur Zoological Park Wildlife Conversation & Research Centre*) என்பது இந்தியாவின் கேரள மாநிலத்தின் திருச்சூர் நகரின் புத்தூரில் அமைக்கபடவுள்ள ஒரு விலங்கியல் பூங்கா ஆகும். கேரள மாநிலத்தில் உள்ள அனைத்து உயிரியல் பூங்காக்களும் தற்போது கலாச்சார விவகார அமைச்சினால் நிர்வகிக்கப்படுகின்றன, இது கேரள மாநில வன மற்றும் வனவிலங்குத் துறையால் உருவாக்கப்பட்டு நிர்வகிக்கப்படும் முதல் மிருகக்காட்சிசாலையாகும்.
# திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம்

## வரலாறு

திருச்சூர் நகரின் மையப்பகுதியில் 13 ஏக்கர் பரப்பளவில் அமைந்துள்ள திருச்சூர் விலங்கு காட்சியகம் அமைந்துள்ள இடம் இதற்கு பொருத்தமற்றது என்று கண்டறியப்பட்டுள்ளது. வானூர்திகளின் போக்கு போன்றவற்றால் எழும் ஒலிகள் விலங்குகளை பாதிக்கின்றன எனப்பட்டது. வருவாய் துறையின் நிலம் கிடைக்காததால், மிருகக்காட்சிசாலையானது புதூரில் 336 ஏக்கர் வன நிலத்திற்கு மாற்றப்படுகிறது. இதன்மூலம், மிருகக்காட்சிசாலையின் மேலாண்மையானது கேரள வன மற்றும் வனவிலங்குத் துறையிடம் ஒப்படைக்கப்படும். 2003 ஆம் ஆண்டில் இந்த விலங்கியல் பூங்கா குறித்த அறிவிப்பை அப்போதைய கேரள வனத்துறை அமைச்சர் கே. சுதாகரனால் அறிவிக்கப்பட்டது . புதூரில் உள்ள 150 ஏக்கர் வன நிலத்தில் இந்த திட்டம் வரும். விலங்கியல் பூங்காவை ஆத்திரேலியாவைச் சேர்ந்த முன்னணி சர்வதேச உயிரியல் பூங்கா வடிவமைப்பாளர் ஜான் கோ வடிவமைத்துள்ளார். புத்தூரில் 336 ஏக்கரில் இந்த மிருகக்காட்சி சாலை 130 கோடி ரூபாய் செலவில் வருகிறது.
# திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம்

## திட்டம்

விலங்கியல் காட்சியகமும், பூங்காவும் மூன்று கட்டங்களாக கட்டப்படும். கேரள அரசு 2013 ஆம் ஆண்டில் முதல் கட்டமாக விலங்கியல் பூங்காவிற்கு ரூ .5 கோடியை விடுவித்தது. இந்தப் பணிகள் மூன்று ஆண்டுகளில் நிறைவடையும் போது ரூ .150 கோடிகள் செலவாகும். இந்த நிதியை ஒன்றிய அரசு வழங்கும். முதல் கட்டமாக, நுழைவுச்சீட்டு தருமிடம், சுவர்கள் கட்டுமானம், பக்கவாட்டாக, உணவு விடுதி, வளர்ப்பு விலங்குகளுக்கான அடைப்புகள் போன்றவை கட்டப்படும். இந்த இடங்கள் 10 ஏக்கரில் இருக்கும். அடைப்புப் பகுதிகளின் வேலை முடிந்த பிறகு திரிசூர் மிருகக்காட்சிசாலையில் இருந்து விலங்குகள் இங்கு மாற்றப்படும். இரண்டாம் கட்டமாக, பணியாளர்கள் குடியிருப்பு மற்றும் கட்டுமானங்கள் கட்டப்படும். மிருகக்காட்சிசாலையின் மொத்த கட்டுமான செலவுகள் ரூ .300 முதல் 350 கோடி வரை ஆகும்.
# குகைவாழ் தவளை

**குகை வாழ் தவளை** (**cave-dwelling frog**) என்பது *ரானோய்டே கேவர்னிகோலா* என்ற சிற்றினத்தினைக் குறிக்கின்றது. இது பெலோட்ரியாடிடே குடும்பத்தில் உள்ள ஓர் தவளை இனமாகும். இத்தவளைகள் ஆத்திரேலியாவில் மட்டுமே காணப்படுகின்றன. இதனுடைய வாழ்விடங்கள் மிதவெப்பமண்டல அல்லது வெப்பமண்டல உலர் புதர்க்காடுகள், மிதவெப்பமண்டல அல்லது வெப்பமண்டல வறண்ட தாழ்நில புல் வெளி<nowiki/>கள், ஆறுகள், பாறை பகுதிகள், உள்நாட்டுச் சுண்ணாம்புக் கரடு, குகைகள் முதலியன.
# குகைவாழ் தவளை

## ஆதாரங்கள்

-
# பிரேம் சாகல்

**கர்னல் பிரேம் குமார் சாகல்** (Prem Sahgal) (25 மார்ச் 1917 - 17 அக்டோபர் 1992) இவர் பிரித்தானிய இந்திய ராணுவத்தின் அதிகாரியாக இருந்தார். யப்பானிய போர்க் கைதியாக ஆனபின், இவர் சுபாஷ் சந்திரபோஸ் தலைமையிலான இந்திய தேசிய இராணுவத்தில் ஒரு அதிகாரியாக பணியாற்றினார். மேலும் இந்தியாவில் பிரித்தானிய ஆட்சிக்கு எதிராக போராடுவதற்காக யப்பானியர்களால் வெளிப்படையாக நிறுத்தப்பட்டார்.
# பிரேம் சாகல்

## வாழ்க்கை

இவர், லாகூரின் மத்திய மாதிரி உயர்நிலைப் பள்ளியிலும், அரசு கல்லூரியிலும் கல்வி பயின்றார்.  
1936 ஆம் ஆண்டில், இராணுவ நுழைவுத் தேர்வில் தேர்ச்சி பெற்று தேராதூனில் உள்ள இந்திய ராணுவ அகாடமிக்குச் சென்றார். பிப்ரவரி 1, 1939 இல் வெளியிடப்பட்ட சிறப்புப் பட்டியலில் இரண்டாவது லெப்டினெண்டாக நியமிக்கப்பட்ட இவர், ஆர்கில் மற்றும் சதர்லேண்ட் ஹைலேண்டர்ஸின் 2 வது பட்டாலியனுடன் இணைக்கப்பட்டார். பின்னர் செகந்திராபாத்தில் நிறுத்தப்பட்டார். இவர் பிப்ரவரி 24, 1939 இல் அந்தப் படைப்பிரிவில் சேர்ந்தார் ஒரு வருடம் அங்கேயே இருந்தார். அந்தப் பிரிவு ஆகத்து 1939 இல் சிங்கப்பூருக்கு போரை எதிர்பார்த்து அனுப்பப்பட்டது, ஆனால் இவர் மேற்கு யார்க்சயர் ரெஜிமென்ட்டின் 1 வது பட்டாலியனுக்கு மாற்றப்பட்டார், அது ஒரு அமைதி நிலையத்தில் இருந்தது.  
ஒரு வருட சேவைக்குப் பிறகு, இவர் ஒரு மாத விடுப்பு எடுத்து தனது குடும்பத்துடன் லாகூரில் கழித்தார். இவர் திரும்பியதும், 10 வது பலூக் ரெஜிமென்ட்டின் 5 வது பட்டாலியனுக்கு அனுப்பப்பட்டார். வடமேற்கு எல்லையில் பெசாவரில் நிறுத்தப்பட்டார். தனது குடும்பத்துடன் ஒப்பீட்டளவில் நெருக்கமாகவும், போர்ச் சூழலிருந்து வெகு தொலைவிலும் இருந்தார். பின்னர், ஏப்ரல் 30, 1940 அன்று, இவர் லெப்டினன்ட் பதவிக்கு உயர்த்தப்பட்டார். அதிகாரிகள் இல்லாததால் 2/10 வது பலூச் ரெஜிமென்ட்டிற்கு மாற இவர் முன்வந்தார். அக்டோபர் 1940 இல், இவர் அப்போதைய ஐக்கிய மாகாணங்களில் தில்லிக்கு அருகிலுள்ள பரேலியில் 2 வது பட்டாலியனில் நியமிக்கப்பட்டார். அந்த படைப்பிரிவு அக்டோபர் 28, 1940 அன்று சிங்கப்பூருக்குப் பயணம் செய்து 11
# பிரேம் சாகல்

## இந்திய தேசிய ராணுவம்

ஒரு கைதியாக, காலனித்துவ பிரிட்டனின் நலன்களைக் காட்டிலும் இந்தியாவின் நலன்களுக்காக போராட இவர் அழைக்கப்பட்டார். பின்னர் சுபாஷ் சந்திரபோஸின் இந்திய தேசிய ராணுவத்தில் சேர்ந்தார். பிரித்தானிய இந்திய ராணுவத்தில் தனது முன்னாள் சகாக்களுக்கு எதிராக ஆயுதங்களை எடுத்தார். இவர் 2 வது பிரிவின் தளபதியாக பணியாற்றினார். பிரித்தானிய படைகளிடம் சரணடைவதற்கு முன்பு பர்மா முற்றுகையின் பிற்பகுதியில் மெஸ்ஸெர்வியின் 17 வது இந்திய பிரிவுக்கு எதிராக போபாவில் 2 வது காலாட்படை படைப்பிரிவுக்கு தலைமை தாங்கினார். இந்திய தேசிய இராணுவத்துடனான தனது பணியின் போது, இவர் லட்சுமி சுவாமிநாதனுடன் திருமணம் செய்து கொண்டார்.  
இந்திய தேசிய இராணுவம் பிரித்தானியப் படைகளிடம் சரணடைந்த பின்னர், அதன் அதிகாரிகளும், வீரர்களும் கைது செய்யப்பட்டனர். மேஜர் ஜெனரல் ஷா நவாஸ் கான், கர்னல் பிரேம் குமார், கர்னல் குர்பாக் சிங் தில்லான் ஆகியோர் நீதிமன்ற விசாரணைக்கு உட்படுத்தப்பட்டனர். அல்லாமா மஷ்ரிகியின் உத்தரவின் பேரில், கக்ஸர்கள் அவர்களின் விடுதலைக்கு பெரும் முயற்சிகளை மேற்கொண்டனர். அவர்களின் முயற்சிகள் பலனளிக்கவில்லை.  
சரணடைந்த பின்னர், மூன்று சக அதிகாரிகளுடன் தேசத் துரோக வழக்கு விசாரணைக்கு உட்படுத்தப்பட்டார் . இந்த வழக்கு நவம்பர் 1945 இல் நடைபெற்றது, அந்த நேரத்தில் இந்தியா தனது சுதந்திரத்தைப் பெறுவதற்கான விளிம்பில் இருந்தது. தில்லியில் உள்ள செங்கோட்டை விசாரணைக்கான இடமாக அமைக்கப்பட்டது. இந்த விசாரணை 1946 ஆம் ஆண்டில் இந்தியா முழுவதும் பிரபலமானது. மேலும், வரலாற்று புத்தகங்களில் இந்திய தேசிய இராணுவ வழக்குகள் என அறியப்படுகிறது. இவர் மீதான தேசத்துரோக குற்றச்சாட்டு உறுதிப்படுத்தப்படவில்லை. ஆனால் இவர் இராணுவத்திலிருந்து வெளியேற்றப்பட்டார்.
# பிரேம் சாகல்

## தனிப்பட்ட வாழ்க்கை

மார்ச் 1947 இல் லாகூரில், இவர் அம்மு சுவாமிநாதனின் மகள் கேப்டன் லட்சுமி சுவாமிநாதனை மணந்தார். இவரது மனைவி இந்திய தேசிய இராணுவத்தின் பெண்கள் பிரிவின் தலைவராக இருந்தார். இவர்கள் ஒன்றாக இணைந்து பணியாற்றினர். லட்சுமி முன்பு டாடா விமான நிறுவனத்தில் பணிபுரியும் வணிக விமானியான பி.கே.என்.ராவ் என்பவரை மணந்திருந்தார். அந்த திருமணத்திலிருந்து வெளியேறிவிட்டார். ஆனால் விவாகரத்தை ஒருபோதும் பெறவில்லை.  
இவர்களுக்கு சுபாஷினி அலி மற்றும் அனிசா பூரி என்ற இரண்டு மகள்கள் உள்ளனர். திரைப்படத் தயாரிப்பாளர் முசாபர் அலியை முன்னர் திருமணம் செய்த சுபாஷினி அலி, ஒரு பொதுவுடைமை பெண்கள் ஆர்வலரும், இந்தியப் பொதுவுடைமைக் கட்சியின் (மார்க்சிஸ்ட்) பெண்கள் பிரிவான அனைத்திந்திய ஜனநாயக மகளிர் சங்கத்தின் தலைவராக இருந்தார். சுபாஷினி அலியின் கருத்துப்படி, பிரேம் சாகல் ஒரு நாத்திகர், பொதுவுடைமை சித்தாந்தத்த்தை தீவிரமாக நம்பினார்.  
சாகல் 1958 திசம்பர் 20, அன்று, கான்பூரில் உள்ள ஆலன் கஞ்சில் ஷீலிங் ஹவுஸ் பள்ளிக்கு அடித்தளம் அமைத்தார். இது கான்பூரில் ஒரு பிரபலமான பள்ளியாக மாறியது . மேலும், உத்தரபிரதேசத்தின் சிறந்த பள்ளிகளில் ஒன்றாக இடம்பிடித்தது.
# குர்பக்ஷ் சிங் தில்லான்

**குர்பாக் சிங் தில்லான்** (Gurbaksh Singh Dhillon) (18 மார்ச் 1914 &nbsp; - 6 பிப்ரவரி 2006) இவர் இந்திய தேசிய இராணுவத்தில் ஓர் அதிகாரியாக இருந்தார். இவர் "மாட்சிமை தாங்கிய பிரித்தானியப் பேரரசருக்கு எதிராக போர் தொடுத்தார்" என்று குற்றம் சாட்டப்பட்டார். ஜெனரல் ஷா நவாஸ் கான் மற்றும் பிரேம் குமார் சாகல் ஆகியோருடன், 1945 நவம்பர் 5 ஆம் தேதி செங்கோட்டையில் தொடங்கிய ஐ.என்.ஏ விசாணைகளில் இரண்டாம் உலகப் போரின் முடிவில் அவர் விசாரணைக்கு உட்படுத்தப்பட்டார். இந்திய சுதந்திர பேச்சுவார்த்தைகளில் இவரும் முக்கியப் பங்கு வகித்தார்.
# குர்பக்ஷ் சிங் தில்லான்

## ஆரம்ப கால வாழ்க்கை

### குழந்தைப் பருவம்

இவர், 1914 ஆம் ஆண்டு மார்ச் 18 ஆம் தேதி ஆல்கானில் தில்லன் ஜாட் குடும்பத்தில் பிறந்தார். பேரரசர் 8 வது ஜார்ஜின் சொந்தக் குதிரைப் படையில் கால்நடை அறுவை சிகிச்சை நிபுணராகப் பணியாற்றிய சர்தார் தகர் சிங்கின் நான்காவது குழந்தையாவர்.
# குர்பக்ஷ் சிங் தில்லான்

## ஆரம்ப கால வாழ்க்கை

### கல்வி

இவரது ஆரம்பக் கல்வி சாங்கா மங்கா அரசு ஆரம்பப் பள்ளியில் இருந்தது. 4 ஆம் வகுப்பு தேர்ச்சி பெற்ற பின்னர் பல பள்ளிகளில் பயின்றார்.  
இந்த காலகட்டத்தில் இவர் பல்வேறு மதங்களினால் ஈர்க்கப்பட்டதனால் இவரை ஒரு மதச்சார்பற்ற நபராக மாற்றியது. இவர் பாரத சாரண சாரணிய இயக்க உறுப்பினராக இருந்தார். இவருக்கு பாரசீகம், உருது, இந்தி, பஞ்சாபி மற்றும் ஆங்கிலம் போன்ற மொழிகளில் பேசத் தெரிந்திருந்தது  
1931 ஆம் ஆண்டில், மோன்ட்கோமரியின் தயானந்த் ஆங்கிலோ வெர்னாகுலர் உயர்நிலைப் பள்ளியில் பட்டம் பெற்றார். பின்னர், ராவல்பிண்டியின் கார்டன் மிஷன் கல்லூரியில் அறிவியல் பீடத்தில் சேர்ந்தார்.
# குர்பக்ஷ் சிங் தில்லான்

## இராணுவ வாழ்க்கை

### இராணுவப் பட்டியல்

இவரது தந்தையின் நண்பரான ஜே.எஃப்.எல் டெய்லர், இவரை ஒரு சிப்பாயாக இந்திய ராணுவத்தில் சேரவும், இவரது கல்வியை மேலும் மேம்படுத்தவும் பரிந்துரைத்தார். இவர் மே 29, 1933 அன்று 10/14 வது பஞ்சாப் படைப்பிரிவின் பயிற்சி பட்டாலியனில் சேர்ந்தார். மாதத்திற்கு பதினைந்து ரூபாய் ஊதியம் பெற்றார். இவர் தனது பயிற்சியை மார்ச் 1934 முதல் வாரத்தில் முடித்தார்.  
சூன் 1936 இல், தேராதூனில் உள்ள இந்திய ராணுவ அகாடமியின் நோவ்காங்கின் கிட்ச்னர் கல்லூரியில் பயிற்சிக்கு தேர்வு செய்யப்பட்டார்.
# குர்பக்ஷ் சிங் தில்லான்

## சொந்த வாழ்க்கை

தில்லன் 1928 இல் தனது பதினான்கு வயதில் பசந்த் கவுர் என்பவரை மணந்தார். இவர்களின் முதல் குழந்தை, அமிர்தா, ஏப்ரல் 15, 1947 அன்று சிம்லாவில் பிறந்தார். அமிர்தா பதினொரு ஆண்டுகள் பனஸ்தாலி வித்யாபீடத்தில் படித்தார், பின்னர் மருத்துவரானார். இவர்களுக்கு மேலும், அமர்ஜித் மற்றும் சர்வ்ஜித் என்ற இரண்டு மகன்கள் இருந்தனர், அவர்கள் இருவரும் ஹடோத் சிவ்புரியில் குடியேறினர். இவரது மனைவி 1968 மார்ச் 19 அன்று சிவபுரியில் காலமானார்.
# குர்பக்ஷ் சிங் தில்லான்

## இறப்பு

தனது வாழ்நாளின் கடைசி நாட்களில் மத்திய பிரதேசத்தின் சிவ்புரி மாவட்டத்தில் வாழ்ந்துவந்த இவர், குவாலியரில் உள்ள ஜே.ஏ. மருத்துவமனையில் 2006 பிப்ரவரி 6 அன்று இறந்தார்.
# குர்பக்ஷ் சிங் தில்லான்

## அங்கீகாரம்

- 1998 ஏப்ரல் 12 அன்று இந்தியக் குடியரசுத் தலைவர், கே. ஆர். நாராயணன் அவர்களால் இவருக்கு பத்ம பூசண் விருது வழங்கப்பட்டது.
- இந்திய விடுதலைக்கு இவரது பங்களிப்பை நினைவுகூரும் வகையில் இந்திய அஞ்சல்துறை 1997 இல் ஒரு முத்திரையை வெளியிட்டது.
# சிமன்லால் அரிலால் செதால்வத்

**சர் சிமன்லால் அரிலால் செதால்வத்** (Chimanlal Harilal Setalvad) (சூலை 1864 - 10 திசம்பர் 1947) இவர் ஓர் சிறந்த இந்திய வழக்கறிஞரும், நீதிபதியுமாவார். இவர் 20 ஆம் நூற்றாண்டின் ஆரம்பத்தில் பம்பாய் உயர் நீதிமன்றத்தில் பயிற்சி பெற்றார்.
# சிமன்லால் அரிலால் செதால்வத்

## வாழ்க்கை

இவர் சூலை 1864 இல் பிரித்தானிய இந்தியாவின் மும்பை மாகாணத்தில் இப்போது குசராத்து மாநிலத்தின் ஒரு பகுதியான பரூச் மாவட்டத்தில் நான்கு சகோதரர்களில் மூத்தவரான இவர், ஒரு பிரபுத்துவ பிரம்மசத்ரிய குடும்பத்தில் பிறந்தார். செதால்வத் என்ற குடும்பப் பெயர் பஞ்சாபில் குடும்பத்தின் தோற்றத்திலிருந்து உருவானது. அங்கு அவர்களின் குடும்பப்பெயர் தல்வாட் என்பதாகும். தங்கள் சமூகத்தின் தலைவர்களாக இருந்த சில தால்வத்துகள் சேத் - தால்வத்துகள் ("தால்வத்துகளின் தலைவர்கள்") என்று அழைக்கப்பட்டனர். இது காலப்போக்கில் "செதால்வத்" ஆனது. 18 ஆம் நூற்றாண்டில், சில செதால்வத்துடுகள் இன்றைய குசராத்துக்கு குடிபெயர்ந்தனர். மேலும், ஏகாதிபத்திய முகலாயப் படைகளில் பணம் செலுத்துபவர்களாக பணியாற்றி சூரத்து நகரைச் சுற்றி குடியேறினர்.  
சிமன்லாலின் தாத்தா, அம்பாசங்கர் பிரிஜ்ராய் செதால்வத் (1782–1853) 19 ஆம் நூற்றாண்டின் முற்பகுதியில் கிழக்கிந்திய நிறுவனத்தில் பணியாற்றினார். ஆரம்பத்தில் உச்சநீதிமன்ற உரிமைகோரல் நீதிமன்றத்தில் ஒரு பதிவாளராக பணியாற்றினார். பின்னர் அவர் அகமதாபாத் மாவட்டத்தில் துணை நீதிபதியாக நியமிக்கப்பட்டார். தனது சட்டப்பூர்வ அறிவிற்காக விரைவில் புகழ்பெற்ற அவர், இறுதியில் தலைமை நீதிபதியானார். பின்னர் ஐரோப்பியரல்லாதவர்களுக்கு திறக்கப்பட்ட மிக உயர்ந்த நீதித்துறை பதவியில் தான் இறக்கும் போது அந்தப் பதவியை வகித்தார். சிமன்லாலின் தந்தை ராவ் சாகிப் அரிலால் அம்பாசங்கர் செதால்வத் (1821-1899), அகமதாபாத்தைச் சேர்ந்த நீதிபதியாகப் பணியாற்றினார். மேலும் 1877 இல் ஓய்வு பெற்ற பின்னர் பிரித்தானிய அரசாங்கத்தால் ராவ் சாகிப் என்ற பட்டத்தைப் பெற்றார். பின்னர் அவர் லிம்ப்டியின் திவானாக பணியாற்றினார்.
# சிமன்லால் அரிலால் செதால்வத்

## தொழில்

மும்பையின் எல்பின்ஸ்டன் கல்லூரியின் பழைய மாணவரான இவர் 1919 இல் ஜலியான்வாலா பாக் படுகொலையைத் தொடர்ந்து ஏற்படுத்தப்பட்ட விசாரணை ஆணையத்தின் உறுப்பினர்களில் ஒருவராகவும், மும்பை பல்கலைக்கழகத்தின் துணைவேந்தராகவும், ஆளுநரின் நிர்வாகச் சபை உறுப்பினராகவும் பணியாற்றினார். 1924 இல் அம்பேத்கரால் நிறுவப்பட்ட பஹிஷ்கிருத் ஹிடகரினி சபாவின் நிறுவனத் தலைவராகவும் இருந்தார்.  
இவர், காந்தியால் பெரும் ஒருமைப்பாட்டின் பக்கச்சார்பற்ற வழக்கறிஞராக அங்கீகரிக்கப்பட்டார். பிரித்தனில் இருந்து சுதந்திரத்திற்கு ஆதரவாக இருந்தபோது, இவர் பிரிவினையை எதிர்த்தார். 1947 திசம்பர் 10 அன்று தனது 83வது வயதில் இறந்தார்.
# சிமன்லால் அரிலால் செதால்வத்

## மரியாதை

இவர், 1919 புத்தாண்டு கௌரவ பட்டியலில் இடம் பெற்றார். 1924 பிறந்தநாள் மரியாதை பட்டியலில் இந்தியப் பேரரசின் ஆணையாக நியமிக்கப்பட்டார் .
# சிமன்லால் அரிலால் செதால்வத்

## குடும்பம்

இவரது மகன் மோதிலால் சிமன்லால் செதால்வத் 1950 முதல் 1963 வரை இந்திய அரசுத் தலைமை வழக்குரைஞராக இருந்தார். பிரபல பத்திரிகையாளரும், மக்கள் உரிமை ஆர்வலருமான தீசுதா செதால்வத் இவரது பேத்தியாவார்.
# சிமன்லால் அரிலால் செதால்வத்

## பிரபலமான கலாச்சாரத்தில்

காந்தி (1982) படத்தில், சிமன்லால் செதால்வத் ஹபீப் தன்வீரால் ஹண்டர் குழுவின் உறுப்பினராக சித்தரிக்கப்படுகிறார். இதில் இவர் ஜெனரல் டையரை குறுக்கு விசாரணை செய்கிறார் (திரைப்படத்தில் இந்திய பாரிஸ்டர் என்று காட்டப்பட்டுள்ளது).
# பயர்பாக்சு இணைக்கூறு

**பயர்பாக்சு இணைக்கூறு** (Firefox add-on) என்பது மொசில்லாவின், பயர் பாக்சு உலாவிக்கு, மேலதிக வசதிகளைத் தரவல்ல, நிரற்த்தொகுப்புகளாகும். இவற்றை கருத்தோற்றங்களாகவும் (themes), நீட்சிகளாகவும் (extensions), இணைக்கூறுகளாகவும் (add-on) வகைப்படுத்தலாம். 2017 ஆம் ஆண்டு, மொசில்லா நிறுவனம் தனது செயலி நிரலாக்க இடைமுகத்தில் (API) மாற்றத்தினைக் கொண்டு வந்தது. அதன் விளைவாக கட்டற்ற மென்பொருளாளர்கள், இந்த உலாவிக்குத் தேவைப்படும் சிறுசிறு மேம்பாடுகளைச் செய்து வருகின்றனர். கூகுள் குரோம் உலாவியின் கட்டகத்தினைக் கொண்டு, இந்த மேலதிக வசதி நடைமுறைப்படுத்தப்பட்டது.
# பயர்பாக்சு இணைக்கூறு

## கருத்தோற்றங்கள்

- ஆயிரகணக்கான கருத்தோற்றங்கள் உள்ளன. வெண்நிறத் தோற்றங்கள் கண்களை பாதிக்கும் என்பதால், கருமையான கருத்தோற்றங்கள் அதிகமாக உருவாக்கப்பட்டு பயன்படுத்தப்படுகின்றன. எ-கா பயர்பாக்சு நிறுவனமே இவைகளை உருவாக்கித் தருகிறது. இது பலவகைத் தோற்றங்களை, நாமே மாற்றியமைத்துக் கொள்ளலாம்.
# பயர்பாக்சு இணைக்கூறு

## நீட்சிகள்

கண்களின் பாதுகாப்புக்கு பலவகையான நீட்சிகள் உருவாக்கப்பட்டுள்ளன. எ-கா இவற்றைக் கொண்டு ஒரு சொடுக்கின் மூலம், கணித்திரையின் பின்புல வெள்ளை நிறத்தினை கருமையாகவும், எழுத்துக்களை வெள்ளை நிறத்திலும் மாற்றியமைத்துக் கொள்ளலாம். மேலும், பன்னாட்டு கடிகாரங்கள், நேரடி படப்பதிவிறக்கிகள்(flash), திறநிலை மென்பொருளைக் (FFmpeg) கொண்டு யூடியூப் பதிவிறக்கிகள், இணைய வானொலிகள், கோப்பு வடிவ மாற்றிகள் என ஆயிரகணக்கான மேலதிக வசதிகள், நீட்சிகளாக உருவாக்கப்பட்டுள்ளன.
# பயர்பாக்சு இணைக்கூறு

## இணைக்கூறுகள்

இணைக்கூறுகளென்பதை எளிமையாக இணைச்செயலிகள் எனலாம். பயர்பாக்சு உலாவியிலேயே இணைந்து செயற்படும் செயலிகள் ஆகும். எடுத்துக்காட்டாக பல மொழிகளிலும் இருக்கும், இந்த மொழிக் கருவிகளைச் சொல்லலாம்.
# சத்யபிரிய தீர்த்தர்

**சத்யப்பிரியத் தீர்த்தர் (Satyapriya Tirth)** (1701 - 1744) இந்தியாவைச் சேர்ந்த இவர் ஓர் இந்து மதத் தத்துவவாதியும், குருவும், ஆய்வாளரும், யோகியும், ஆன்மீகவாதியுமாவார். மேலும் உத்திராதி மடத்தின் 24வது தலைவராக 1737-1744 வரை இருந்தவரும், துவைதத் தத்துவத்தைப் பரப்பிய சத்யவிஜய தீர்த்தரின் சீடராவார்.
# சத்யபிரிய தீர்த்தர்

## சுயசரிதை

இவரது வாழ்க்கையைப் பற்றிய பெரும்பாலான தகவல்கள் பிஜாப்பூரின் *பீமதைவஜ்னர்* என்பவர் எழுதிய *குருவம்சகதகல்பத்ரு* என்ற குருபரம்பரை நூலிலிருந்து பெறப்பட்டுள்ளது. இவர் ஓர் சேச அம்சத்துடன் 1701 இல் ராய்ச்சூரில் கார்லபாத் ராமாச்சார்யாவாக பிறந்தார். இவருக்கு ஆரம்பத்தில் சத்யபூர்ண தீர்த்தரால் சன்னியாசம் வழங்கப்பட்டது. அவர் நோய்வாய்ப்பட்டபோது, இவர் துவைதத் தத்துவத்தை பரப்புவதற்காக சுற்றுப்பயணம் மேற்கொண்டபோது, இவர் சத்ய விஜய தீர்த்தராகப் பெயரிடப்பட்டார். . இவர் 1744-ல் இறந்தார் . மேலும், இவரது உடலானது மானாமதுரையிலுள்ள ஒரு மடத்தில் அடக்கம் செய்யப்பட்டது . இவருக்குப் பின் சத்யபோத தீர்த்தர் மடத்திற்குப் பொறுப்பேற்றார்.
# சத்யபிரிய தீர்த்தர்

## படைப்புகள்

இவர் ஆறு முக்கிய படைப்புகளை இயற்றியுள்ளார். அவற்றில் பெரும்பாலானவை மத்துவர், ஜெயதீர்த்தர், வியாசதீர்த்தர் ஆகியோரின் படைப்புகளாகும். மேலும், ஒரு புகழ்பெற்ற கவிதைத் தொகுப்பையும் இயற்றியுள்ளார்.
# சத்யாத்ம தீர்த்தர்

**சத்யாத்ம தீர்த்தர்** (Satyatma Tirtha) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் தற்போதைய தலைவருமாவார். துவைதத் தத்துவத்திற்கு புத்துயிர் அளித்தவரான மத்துவாச்சாரியருக்குப் பிறகு இவர் உத்திராதி மடத்தின் 42 வது தலைவராவார். மேலும், இவர் விஸ்வ மத்வ மகா பரிஷத் என்பதையும் நிறுவியுள்ளார்.
# சத்யாத்ம தீர்த்தர்

## ஆரம்ப கால வாழ்க்கை

இவர்,1973 ஆம் ஆண்டு மார்ச் 8 ஆம் தேதி பண்டிட் ரங்காச்சார்யா குட்டல் மற்றும் கே.எஸ். ருக்மாபாய் ஆகியோருக்கு இந்தியாவின் மகாராட்டிராவின் மும்பையில் சர்வஜனர் என்ற பெயரில் பிறந்தார். பண்டிட் ரங்காச்சார்யர் சத்யப்பிரமோதா தீர்த்தரின் மகன் பர்வராமன் (சன்னியாச ஒழுங்கிற்கு முந்தைய பெயர்) ஆவார்.
# சத்யாத்ம தீர்த்தர்

## சன்னியாசம்

இவர் தனது 23 வயதில், 24 ஏப்ரல் 1996 அன்று சத்தியப்பிரமோத தீர்த்தரின் முன்னிலையில் திருக்கோயிலூர் (தமிழ்நாடு) இரகோத்தம தீர்த்த பிருந்தாவனத்தில் பிரம்மச்சரியதிலிருந்து சந்நியசியானர். இவருக்கு சத்யாத்ம தீர்த்தர் என்ற பெயரிடப்பட்டது. இவர் பிரம்மச்சாரியாக இருந்து நேரடியாக சன்யாசத்தைப் பெற்றதால் அபிநவ ரகோத்தமா தீர்த்தர் என்றும் அழைக்கப்படுகிறார் இவ்வாறு நேரடியாக சந்நியாசம் பெற்ற மடத்தின் இரண்டாவது தீர்த்தராவார்.
# சத்யாத்ம தீர்த்தர்

## சமுதாயப் பொறுப்பு

இவர், உத்திராதி மடத்தின் மூலம், நீர் சேகரிப்பு மற்றும் மேலாண்மை நிபுராண, இந்தியாவின் நீர் மனிதனும், ரமோன் மாக்சேசே விருததினை வென்றவருமான ராஜேந்திர சிங் என்பவரை நீர் பாதுகாப்பு மற்றும் பிற தலைப்புகளில் சொற்பொழிவு செய்ய ஊக்குவித்தார். மடத்தின் மூலமாக, விஸ்வ மத்வ மகா பரிஷத்துடன் இணைந்து, ஒவ்வொரு ஆண்டும் தேவைப்படும் மாணவர்களுக்கு ரூ .5.00 லட்சம் (சுமார் 10,000 அமெரிக்க டாலர்) உதவி செய்வதில் இவர் முக்கியப் பங்கு வகிக்கிறார்.
# சத்யாத்ம தீர்த்தர்

## சமுதாயப் பொறுப்பு

### வெள்ள நிவாரணம்

2009 வெள்ளத்தின் போது பாதிக்கப்பட்ட பெல்லாரி, பிஜாப்பூர், ராய்ச்சூர் மற்றும் பாகல்கோட் மாவட்டங்களுக்கு நிவாரணப் பொருட்களை வழங்கியுள்ளார். மேலும் வெள்ளத்தில் வீடுகளை இழந்தவர்களுக்கு 100 குறைந்த கட்டண வீடுகளை நிர்மாணிக்க நடவடிக்கை எடுத்தார். கிராமத்தின் ஒருங்கிணைந்த வளர்ச்சிக்காக கர்நாடகாவின் ராய்ச்சூரில் உள்ள கிராமத்தையும் இவர் ஏற்றுக்கொண்டார் .
# சத்யாத்ம தீர்த்தர்

## ஆன்மீக சொற்பொழிவுகள்

இவரது ஆன்மீக சொற்பொழிவுகள் பெரிய கூட்டங்களை ஈர்க்கின்றன. முக்கியமாக மத்துவாச்சார்யரைப் பின்பற்றுபவர்களிடமிருந்து, அவர் வேத பாடங்கள் பற்றிய பேச்சுகளில் நிபுணத்துவம் பெற்றவர். பெங்களூரு, குல்பர்கா, மல்கெடா, உடுப்பி, ராஜமன்றி, ஐதராபாத், ராய்ச்சூர், தார்வாடு மற்றும் சென்னை போன்ற பல இடங்களில் ஆன்மீக சொற்பொழிவுகளை வழங்கியுள்ளார். ஆளுமை மேம்பாட்டுத் திட்டங்களையும் நடத்திய இவர் ஆளுமை மேம்பாடு, மதம் மற்றும் தத்துவம் போன்ற தலைப்புகளில் பல புத்தகங்களை எழுதியுள்ளார். உத்திரதி மடத்தின் தற்போதைய தலைவரான இவர், மற்ற ஆசிரியர்களையும் மத அனுபவங்கள் குறித்த புத்தகங்களை எழுத ஊக்குவித்துள்ளார்.
# சத்யபிரமோத தீர்த்தர்

**சத்யபிரமோத தீர்த்தர்** (Satyapramoda Tirtha) (1918- 3 நவம்பர் 1997) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் துவைதத் தத்துவத்திற்கு புத்துயிர் அளித்தவரான மத்துவாச்சாரியருக்குப் பிறகு இவர் உத்திராதி மடத்தின் 41 வது தலைவராக இருந்தார். மேலும் ஜெயதீர்த்த வித்யாபீடத்தின் நிறுவினார்.
# சத்யபிரமோத தீர்த்தர்

## ஜெயதீர்த்த வித்யாபீடம்

சத்யப்பிரமோத தீர்த்தர் 1989 ஆம் ஆண்டில் ஜெயதீர்த்த வித்யாபீடத்தை நிறுவினார். இது தற்போது 200 க்கும் மேற்பட்ட மாணவர்களையும் 15 ஆசிரியர்களையும் கொண்டுள்ளது. துவைத வேதாந்தம், வியாகரணம், நியாயம் மற்றும் நியாயசுத்தம் ஆகிய பாடங்களில் இங்கு கற்பிக்கப்படுகிறது. இது ஆயிரக்கணக்கான பனை-இலை கையெழுத்துப் பிரதிகளின் பரந்த தொகுப்பைக் கொண்டுள்ளது.
# சத்யபிரமோத தீர்த்தர்

## குறிப்பிடத்தக்க படைப்புகள்

இவர் ஆறு முக்கிய படைப்புகளை இயற்றியுள்ளார். அவற்றில் பெரும்பாலானவை வர்ணனைகளும் இவரது சில சொந்தப் படைப்புகளுமாகும். இவரது நியாய சுத்த மந்தனம் என்ற நூல், அத்வைத அறிஞரான அனந்தகிருஷ்ண சாஸ்திரியின், ஜெயதீர்த்தரின் நியாய சுத்தம் மீதான விமர்சனத்திற்கு பதிலாகவும், மேலும், ஆதி சங்கரருக்குப் பிந்தைய அத்வைதச் சிந்தனையாளர்களின் பொதுவான விமர்சனங்களுக்கு விடையாகும்.
# சத்யவிஜய தீர்த்தர்

**சத்யவிஜய தீர்த்தர்** (Satyavijaya Tirtha) (இறப்பு 1737) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் 23வது தலைவராக 1726 முதல் 1737 வரை பணியாற்றினார்.
# சத்யவிஜய தீர்த்தர்

## சுயசரிதை

குருபரம்பரையின்படி, இவர் பாண்டுரங்கி சீனிவாசாச்சார்யா என்பவருக்கு ஒரு முக்கிய அறிஞர் குடும்பத்தில் பாண்டுரங்கி பாலாச்சார்யா என்ற பெயரில் பிறந்தார். இவருக்கு சத்யபூர்வ தீர்த்தரால் சந்நியாசம் வழங்கப்பட்டது. இவர் வயதில் சிறியவராக இருந்ததால், சத்யபூர்ண தீர்த்தருக்குப் பிறகு உத்திராதி மடத்தின் தலைமைப் பொறுப்பு வழங்கப்பட்டது. இவர் மடத்தினை 1726 முதல் 1737 வரை நிர்வகித்தார். இந்த நேரத்தில் கி.பி 1726-ஆம் ஆண்டு 1726-இல் காஞ்சி வரதராஜ பெருமாள் கோயிலில் சில சலுகைகளுடன் கௌரவிக்கப்பட்டார். 1737-ஆம் ஆண்டில் இவர் சத்தியப்பிரிய தீர்த்தரிடம் மடத்தின் பொறுப்பை ஒப்படைத்தார். இவர் 1737-இல் இறந்தார். இவரது உடல் காவிரி ஆற்றின் கரையில் உள்ள சத்தியவிஜயநகரத்தில் (ஆரணி) ஒரு மடத்தில் வைக்கப்பட்டுள்ளது.
# சத்யவிஜய தீர்த்தர்

## மரபு

- இவரது பிருந்தாவனம் (கல்லறை) அமைந்துள்ள தமிழ்நாட்டின் ஒரு கிராமத்திற்கு சத்ய விஜய நகரம் என்று பெயரிடப்பட்டுள்ளது.
# சத்யபூர்ண தீர்த்தர்

**சத்யபூர்ண தீர்த்தர்** (Satyapurna Tirtha) (இறந்தது 1726) இவர் ஓர் இந்து தத்துவஞானியும், அறிஞரும், துறவியுமாவார். 1706–1726 வரை உத்திராதி மடத்தின் தலைவராகப் பணியாற்றினார். இவர் மத்துவாச்சார்யருக்கு அடுத்தடுத்து 22 வது இடத்தில் இருந்தார். இவர் ஒரு குறிப்பிடத்தக்க வேறுபாட்டைக் கொண்டு ஒரு தர்க்கவாதியாக இருந்தார். இவரது வாழ்க்கை மிக உயர்ந்த ஆன்மீக சாதனைகள் நிறைந்ததாகும்.
# சத்யபூர்ண தீர்த்தர்

## வாழ்க்கை

இவருக்கு ஆரம்பத்தில் சத்யபிரிய தீர்த்தரால் சந்நியாசம் வழங்கப்பட்டது. அவர், தன்க்குப்பின் இவரை நியமித்தார். இவரது ஒரு பிருந்தாவனம் கோல்பூரில் உள்ளது.
# சத்யாபினவ தீர்த்தர்

**சத்யாபினவ தீர்த்தர்** (Satyabhinava Tirtha) (இறப்பு 1706) இவர் ஓர் இந்து தத்துவவாதியும், அறிஞர்ரும், இறையியலாளரும், துறவியுமாவார். இவர் 1673 முதல் 1706 வரை உத்திராதி மடத்தின் தலைவராகப் பணியாற்றினார். மத்துவாச்சாரியருக்கு அடுத்தடுத்து 21 வது இடத்தில் இருந்தார். பாகவத தத்பார்ய நிர்ணயம், மத்துவரின் மகாபாரத தாத்பார்யா நிர்ணயம் பற்றிய வர்ணனையான மகாபாரத தாத்பார்ய நிர்ணய வியாக்ரணம் பற்றிய துர்கதா பவாடிபா என்ற சிறந்த படைப்புகளுக்கு இவர் பெயர் பெற்றவர்.
# சத்யாபினவ தீர்த்தர்

## வாழ்க்கை

குருபரம்பரைகளின் படி, இவர் கன்னடம்- பேசும் தேசஸ்த் பிராமணக் குடும்பத்தில் கேசவாச்சார்யர் என்ற பெயரில் பிறந்தார். 1706 ஆம் ஆண்டில் இவர் இறந்த பிறகு, தமிழ்நாட்டின் கும்பகோணத்திலிருந்து சில மைல் தொலைவில் உள்ள நாச்சியார்கோயிலில் உள்ள மடத்தில் இவரது மரண எச்சங்கள் புதைக்கப்பட்டன. இவருக்குப் பின் சத்யபூர்ண தீர்த்தர் பொறுப்பேற்றார்.  
இவரது மகாபாரத தாத்பார்ய நிர்ணய வியாக்கிரணம் என்பது மத்துவரின்<nowiki/>மகாபாரத தாத்பார்ய நிர்ணயத்தைப் பற்றிய 3,220 கிரந்தங்கள் அடங்கிய ஓர் வர்ணனையாகும். துரகதபவதிபா என்பது மத்துவரின் பாகவத தாத்பார்ய நிர்ணயம் பற்றிய 8,160 கிரந்தங்கள் அடங்கிய ஓர் வர்ணனையாகும். இது மூல உரையின் கருத்துக்களை தெளிவுபடுத்துவதைத் தவிர, சில அறிஞர்கள் மற்றும் இலக்கண வல்லுநர்கள் எழுப்பிய மத்துவருக்கு எதிரான குற்றச்சாட்டுகளை விமர்சிக்கிறது. சத்யநாத குரு துதி என்ற இவரது படைப்பு தனது குரு சத்யநாத தீர்த்தரை நினைவுகூரும் ஒரு பாராட்டு கவிதையாகும்.
# மைசூரில் உள்ள பாரம்பரிய கட்டிடங்களின் பட்டியல்

**மைசூரில் உள்ள பாரம்பரிய கட்டிடங்களின் பட்டியல்** முதல் பிரிவில் மைசூர் நகரத்திலும் அதைச் சுற்றியுள்ள இடங்களிலும் உள்ள இந்திய விடுதலைக்கு முன்னர் கட்டப்பட்ட பாரம்பரியம் மற்றும் நினைவுச்சின்ன மாளிகைகளைப் பட்டியலிடுகிறது. பின்னர் நவீன கட்டிடங்களை அட்டவணைப்படுத்துகிறது. மைசூர் நகரத்தின் வரலாறு, குறிப்பாக தக்காண பீடபூமியின் வரலாறு இந்திய விடுதலைக்கு முன் பின் என இரு காலங்களிலும் பரவியுள்ளது. இடைக்கால இந்தியாவின் புராண காலத்திற்கு முன்பே மைசூர் ஒரு குடியரசாக உருவானதாக நம்பப்படுகிறது. மைசூர் பகுதிகள் மற்றும் சுற்றியுள்ள பகுதிகள் வேத எழுத்துகளில் இருந்து குறிப்பிடப்படுவதைக் காணலாம். அதில் இப்பகுதி மகிசாகா (வலிமைமிக்க / பெரிய இராச்சியம்) என்று அழைக்கப்படுகிறது.
# மைசூரில் உள்ள பாரம்பரிய கட்டிடங்களின் பட்டியல்

## வரலாறு

பல நூற்றாண்டுகளாக, பொது சகாப்தத்திற்கு முன்னும் பின்னும், இப்பகுதி வெவ்வேறு, பல வம்சங்களால் ஆளப்பட்டது. பெரும்பாலும் தென்னிந்திய ராச்சியங்களான ராஷ்டிரகூடர்கள், மேலைச் சாளுக்கியர்கள், போசளர்கள் மற்றும் பலர். விஜயநகரப் பேரரசால் ஆளப்பட்டு படிப்படியாக தனது செல்வாக்கை இழந்து தனது கடைசி வம்சமான உடையார் அரச குலம் ஆளப்படும் வரை ஆட்சியிலிருந்தது.
# மைசூரில் உள்ள பாரம்பரிய கட்டிடங்களின் பட்டியல்

## அரசர்கள் காலத்து புரவலர்கள்

முந்தைய சாம்ராச்சியங்கள் மற்றும் முடியாட்சிகளால் மேற்கொள்ளப்பட்ட பெரும்பாலான கட்டுமானப் பணிகள் காலப்போக்கில் முற்றிலுமாக அழிக்கப்பட்டுவிட்டன. தக்காண சுல்தான்களின் படையெடுப்பு காரணமாவோ அல்லது பின்வந்த முடியாட்சிகளாலோ அகற்றப்பட்டன. இருப்பினும், மைசூர் நகரத்தின் பெரும்பாலான கட்டமைப்புகள், உண்மையில், பெங்களூரு, ஈரோடு, சிவமொக்கா, சித்ரதுர்கா போன்றவற்றை உள்ளடக்கிய மைசூர் இராச்சியத்தின் நகரங்களில், 1700 களின் முற்பகுதியிலும் 1940 களின் பிற்பகுதியிலும் உடையார்களால் பெரும்பாலும் கட்டப்பட்டன.  
மைசூர் ஏறக்குறைய ஆறு நூற்றாண்டுகளாக இராச்சியத்தின் தலைநகராக இருந்ததால் (ஐதர் அலி மற்றும் திப்பு சுல்தான் ஆகியோரின் ஆட்சியின் போது ஒரு குறுகிய காலத்திற்கு தலைநகரை சிறீரங்கப்பட்டணத்திற்கு மாற்றியதைத் தவிர), உடையார்கள் நகரத்தின் கட்டுமானத்தையும் முன்னேற்றத்தையும் நேரடியாக மேற்பார்வையிட்டனர். பிற மைசூர் இராச்சிய நகரங்களில் கட்டுமானம் துணை அதிகாரிகளுக்கு வழங்கப்பட்டது. பெங்களூரு கெம்பெ கவுடாவிடமும் (1510 மற்றும் 1569 க்கு இடையில் இரண்டாம் சாமராச உடையார் மற்றும் மூன்றாம் சாமராச உடையாரின் கீழ்), சிவமொக்கா சிவப்ப நாயக்கரிடமும் (1645 மற்றும் 1660 க்கு இடையில் முதலாம் நரசராச உடையாரின் கீழ்), மற்றும் பல. ஆட்சியாளர்களின் வீழ்ச்சி மற்றும் வலுவான பிரித்தானிய ஆட்சியின் செல்வாக்கிற்குப் பிறகு, உடையார்கள் மைசூர் இராச்சியத்தின் முதன்மை, நேரடி ஆட்சியாளர்களாக மாறினர். ஆகையால் மைசூர் அதன் அனைத்து முன்னேற்றங்களையும் உடையார்களுக்கு உரித்தாக்குகிறது. முழுமையான முடியாட்சியை ஒழித்த பின்னர், பெரும்பாலான கட்டமைப்புகள் மக்களாட்சி அரசாங்க அமைப்புகளால் ஏற்படுத்தப்பட்டன. இந்திய அரசு செல்லுவம்பா மாளிகை அரண்மனையை மத்திய உணவு தொழில்நுட்ப ஆராய்ச்சி நிறுவனமாகவும் , மைசூர் பல்கலைக்கழகம் ஜெயலட்சுமி மாளிகை அரண்மனையை பல்கலைக்கழக அருங்காட்சியகமாகவும், கீழை ஆராய்ச்சி நூலகத்தை அருங்காட்சியக நூலகமாகவும் பயன்படுத்துகிறது. மேலும், கர்நாடக அரசு சுற்றுலா ஈர்ப்பிற்காக பல அரண்மனைகளைப் பயன்படுத்துகிறது.
# மைசூரில் உள்ள பாரம்பரிய கட்டிடங்களின் பட்டியல்

## சுதந்திரத்திற்கு முந்தைய மாளிகையின் பட்டியல்

**மைசூரில் உள்ள பாரம்பரிய கட்டிடங்களின் பட்டியல்**  
| **அரண்மனைகள்** |  |  |  |
| --- | --- | --- | --- |
| - | 1912 | மைசூர் அரண்மனை | தற்காலிக குத்தகைதாரர்: கர்நாடக அரசு; உரிமையாளர்கள்: அரச குடும்பம் |
| 1861 | ஜெகன்மோகன் அரண்மனை | தற்போது, சிறீஜெயச்சமராஜேந்திர கலைக்கூடம் மற்றும் ஜெகன்மோகன் அரண்மனை கலை மற்றும் கைவினை அருங்காட்சியகம் |  |
| 1916 | சித்தரஞ்சன் அரண்மனை | தற்போது, தி கிரீன் ஹோட்டல், சுற்றுச்சூழல் விடுதி |  |
| 1921 | லலித மகால் அரண்மனை | தற்போது, தி லலிதா மகால் அரண்மனை விடுதி, மூன்று நட்சத்திர விடுதி |  |
| 1905 | ஜெயலட்சுமி விலாசம் | இப்போது, ஜெயலட்சுமி விலாசம் |  |
| 1918 | செலுவாம்பா மாளிகை | தற்போது, மத்திய உணவு தொழில்நுட்ப ஆராய்ச்சி நிறுவத்தால் பயன்படுத்தப்படுகிறது |  |
| 1924 | இராஜேந்திர விலாச அரண்மனை | இப்போது, அரச குடும்பத்தின் ஒரு தனி அரண்மனை |  |
| **கல்வி கட்டிடங்கள்** |  |  |  |
| 1915 | கிராபோர்ட் அரங்கம் |  |  |
| 1887 | கீழைநாட்டு ஆராய்ச்சி நிறுவனம் | தேசிய நூலகம் |  |
| 1876 | மாரிமல்லப்ப உயர்நிலைப்பள்ளி |  |  |
| 1840 | ஹார்ட்விக் உயர்நிலைப்பள்ளி |  |  |
| 1851 | மகாராஜா கல்லூரி, மைசூர் |  |  |
| 1917 | மகாராஜா மகளிர் கல்லூரி |  |  |
| 1924 | மைசூர், மருத்துவக் கல்லூரி |  |  |
| 1917 | சாமராஜேந்திர தொழில்நுட்ப நிறுவனம் |  |  |
| 1940 | டி பானுமய்யா முதுகலை கல்லூரி |  |  |
| சிறீ சாமராஜேந்திர அர்சு உறைவிடப் பள்ளி |  |  |  |
| 1940 | டி பானுமய்யா வணிக மற்றும் கலைக் கல்லூரி |  |  |
| 1927 | யுவராஜா கல்லூரி |  |  |
| **பொது அலுவலங்கள்** |  |  |  |
| 1884 | சி. வி. ரங்காச்சார்லு நினைவு மாளிகை |  |  |
| 1918 | கிருஷ்ணராஜேந்திர மருத்துவமனை |  |  |
| 1889 | செலுவாம்பா மருத்துவமனை |  |  |
| 1879 | லான்ஸ்டவுன் கட்டிடம் | வணிக வளாகம் |  |
| 1870 | தொடருந்து நிலையம் |  |  |
| - | **மதக் கட்டிடங்கள்** |  |  |
| 1810 | பரகலா மடம் |  |  |
| 1933 | புனித பிலோமினா தேவாலயம், மைசூர் |  |  |
| 1670s | சாமுண்டீஸ்வரி கோயில் |  |  |
# பண்டைய எகிப்திய நகரங்கள்

**பண்டைய எகிப்திய நகரங்கள்** என்பது பண்டைய எகிப்தை ஆண்ட எகிப்தின் முதல் வம்சம் (கிமு 3,150) முதல் கிரேக்க தாலமி வம்சத்தினர் (கிமு 332 - கிமு 31) வரை தற்கால எகிப்து நாட்டில் இருந்த பண்டைய முக்கிய நகரங்களைக் குறிக்கும். அவைகளில் முக்கியமான நகரங்கள்:
1. அதென்
1. அஸ்யூத்
1. அபுசிர்
1. அபிதோஸ்
1. அமர்னா
1. அல்-உக்சுர்
1. அபு சிம்பெல்
1. அலெக்சாந்திரியா
1. அஸ்வான்
1. ஆவரிஸ்
1. இட்ஜ்தாவி
1. உம் எல்-காப்
1. எலிபென்டைன் தீவு
1. கர்னக்
1. கீசா
1. சக்காரா
1. சைஸ்
1. தச்சூர்
1. தனீஸ்
1. தினீஸ்
1. தீபை
1. தேர் எல் பகாரி
1. நக்காடா
1. நெக்கென்
1. பை-ராமேசஸ்
1. மெடிநெத் அபு
1. மெம்பிஸ்
1. மென்டிஸ்
1. ஹெல்லியோபோலிஸ்
1. ஹெராக்கிலியோபோலிஸ் மக்னா
1. தபோசிரிஸ் மக்னா
1. பையூம்
1. பெலுசியம்
1. பெனி ஹசன்
1. லிஸ்டு நகரம்
1. அத்ரிபிஸ்
# ஜெயலட்சுமி விலாசம்

**ஜெயலட்சுமி விலாசம்** (Jayalakshmi Vilas) என்பது மைசூரில் உள்ள ஒரு பாரம்பரிய கட்டிடமாகும்.
# ஜெயலட்சுமி விலாசம்

## விளக்கம்

இது மைசூர் பல்கலைக்கழக வளாகமான மானசகங்கோத்ரியின் பசுமையான சூழலில் அமைந்துள்ளது. இது குக்கரஹள்ளி கெரேவின் (ஏரி) மேற்குப் பகுதியில் ஒரு மலையடிவாரத்தில் அமைந்துள்ளது. இந்த மாளிகையில் விலைமதிப்பற்ற கலைப்பொருட்களின் அருங்காட்சியகம் உள்ளது. கர்நாடக அரசு இதை ஒரு பாரம்பரிய கட்டமைப்பாக வகைப்படுத்துகிறது.  
1905 ஆம் ஆண்டில், நான்காம் கிருட்டிணராச உடையாரின் காலத்தில், மகாராஜா பத்தாம் சாமராஜா உடையாரின் மூத்த மகள் இளவரசி ஜெயலட்சுமி அம்மணிக்காக ரூ. 7 லட்சம் . குக்கரஹள்ளி கெரே (ஏரி) க்கு மேலே ஒரு சிறிய குன்றின் மேல் இருக்க வேண்டுமென்றே இந்த இடம் தேர்வு செய்யப்பட்டது. இது முதலில் 'முதல் ராஜ்குமாரி மாளிகை' என்று அழைக்கப்பட்டது. முதல் இளவரசி ஜெயலட்சுமி, 1897 ஆம் ஆண்டில் சிர்தார் எம். காந்தராஜ் அர்சை மணந்தார். பின்னர் அவர் மைசூரின் திவான் ஆனார். காந்தராஜ் அர்சுக்கு அரண்மனை கோட்டையில் "குணாம்பா வீடு" என்று ஒரு மாளிகை இருந்தது. இந்த மாளிகை இளவரசி மற்றும் திவானின் நிலைக்கு ஏற்ப கட்டப்பட்டது.  
இந்த மாளிகையை மைசூர் பல்கலைக்கழகம் கையகப்படுத்தியது. அதன் வளாகத்தில் மனசகங்கோத்ரி என்று அழைக்கப்படும் முதுகலை மையத்தை நிறுவியது. இந்த கட்டிடம் மிக நீண்ட காலமாக புறக்கணிக்கப்பட்ட நிலையில் இருந்தது. இந்த கட்டிடம் ரூ. இன்போசிஸ் அறக்கட்டளையின் நிதியுடன் 1.17 கோடி ரூபாய். புதுப்பித்தல் பணியை 2002 இல் தொடங்கியது. 2006 இல் நிறைவடைந்தது. கர்நாடக ஆளுநரால் சனவரி 16, 2006 அன்று திறக்கப்பட்டது.
# ஜெயலட்சுமி விலாசம்

## கட்டடக்கலை அம்சங்கள்

புதுப்பிக்கப்பட்ட மாளிகையில் 125 அறைகள், 300 ஜன்னல்கள், 287 அழகாக செதுக்கப்பட்ட கதவுகள் உள்ளன, இது கொண்டது. ஒவ்வொரு பக்கத்திலும் நுழைவாயில்கள் உள்ளன. ஒன்றுக்கொன்று வேறுபடுகின்றன. வடக்குப் பக்கத்தின் நுழைவாயில் மாடிப்படிகளில் ஒரு வெளியேற்றத்தைக் கொண்டுள்ளது. இது கார்கள் மற்றும் ரதங்கள் நிற்கும் தளமாக பயன்படுத்தப்படலாம். இந்த மாளிகை முக்கியமாக செங்கல் மற்றும் மோட்டார், மரம் மற்றும் இரும்பு ஆகியவற்றால் கட்டப்பட்டுள்ளது. கட்டுமானத்தைப் பயன்படுத்தினால் எவ்வளவு தாமதமாகும் என்பதைக் கருத்தில் கொண்டு கல் விநியோகிக்கப்பட்டது. மழை நீர் மற்றும் பயன்படுத்தப்பட்ட நீருக்காக பிரிக்கப்பட்ட வடிகால்களும் உள்ளன.
# சித்தரஞ்சன் அரண்மனை

**சித்தரஞ்சன் அரண்மனை** (Chittaranjan Palace) என்பது மைசூரில் அதிகம் அறியப்படாத அரண்மனை ஆகும். இது முதலில் மைசூர் அரச குடும்பத்தின் இளவரசிக்காக கட்டப்பட்டது. இது தற்போது " பசுமை வுடுதியாக " உள்ளது. இது 31 அறைகளைக் கொண்ட ஒரு சிறிய விடுதியும் சுற்றுசூழல் அமைப்புடன் இயங்குகிறது (சூரிய சக்தி, ஏசி இல்லை, தொலைக்காட்சி இல்லை போன்றவை). விடுதியிலிருந்து கிடைக்கும் லாபம் தொண்டு நிறுவனங்களுக்கு வழங்கப்படுகிறது.
# சித்தரஞ்சன் அரண்மனை

## வரலாறு

இந்த அரண்மனை மைசூர் மகாராஜாவால் தனது சகோதரிக்காக 1916 இல் கட்டப்பட்டது. இந்த அரண்மனை மைசூர் குடும்பத்திற்கு விற்கப்பட்டது. பின்னர் அதை "பிரீமியர் ஸ்டுடியோஸ்" என்ற திரைப்பட நிறுவனத்தின் தலைமையகமாக மாற்றப்பட்டது. புகழ்பெற்ற தொலைக்காட்சித் தொடரான தி ஸ்வார்ட் ஆஃப் திப்பு சுல்தான் உட்பட பல படங்களும் தொலைக்காட்சி நிகழ்ச்சிகளும் இங்கு படமாக்கப்பட்டன. தீ விபத்துக்குள்ளான பின்னர் திரைப்பட அரங்கம் மூடப்பட்டது. ஆனால் தற்போதும் பிரீமியர் ஸ்டுடியோவுக்கு சொந்தமான அதே குடும்பத்தினரால் இயக்கப்படுகிறது. 1970 களில் "கிரீன் ஹோட்டல்" என்று அழைக்கப்படும் விடுதியாக மாற்றப்படும் வரை இந்த கட்டிடம் ஒரு தனி இல்லமாக பயன்படுத்தப்பட்டது. அதே குடும்பத்தில் விடுதியிலும், ஒட்டுமொத்த குடியிருப்பிலும் இன்னும் பெரிய பங்கு உள்ளது.
# செலுவாம்பா மாளிகை

**செலுவாம்பா மாளிகை** (Cheluvamba Mansion) என்பது கர்நாடகாவின் மைசூர் நகரில் அமைந்துள்ளது. மைசூரின் மூன்றாவது இளவரசிக்காக மகாராஜா நான்காம் கிருட்டிணராச உடையாரால் இது கட்டப்பட்டது. இது தோட்டங்களால் சூழப்பட்ட ஒரு பெரிய பகுதியில் பரவியிருக்கும் மற்ற மாளிகைகளைப் போன்றது. இந்த மாளிகை உடையார் வம்சத்தின் மற்ற கட்டிடங்களைப் போலவே வடிவமைக்கப்பட்டுள்ளது.
# செலுவாம்பா மாளிகை

## அமைவிடம்

மைசூர் நகரத்தின் வடமேற்கு பகுதியில் மைசூர்- கிருட்டிணராச சாகர் சாலையில் மைசூர் சந்திப்பு ரயில் நிலையத்திற்கு அருகில் செலுவம்பா மாளிகை அமைந்துள்ளது.
# செலுவாம்பா மாளிகை

## மத்திய உணவு தொழில்நுட்ப ஆராய்ச்சி நிறுவனம்

இப்போது இந்த மாளிகை நாட்டின் மத்திய உணவு தொழில்நுட்ப ஆராய்ச்சி நிறுவனத்தின் முதன்மை ஆராய்ச்சி நிறுவனமாக உள்ளது. பிரதம மந்திரி ஜவகர்லால் நேரு 1948 திசம்பரில் முறையாக இந்தக் கட்டடத்தை அதிகாரப்பூர்வமாக பெற்ற பிறகு இந்த மாளிகை பராமரிக்கப்படுகிறது. அதிகாரப்பூர்வமாக இது அக்டோபர் 21, 1950 அன்று திறக்கப்பட்டது.
# இந்திய விலங்குகள் கணக்கெடுப்பு நிறுவனம்

**இந்திய விலங்குகள் கணக்கெடுப்பு நிறுவனம்** (Zoological Survey of India), 1916ஆம் ஆண்டு ஜீலை 1ஆம் நாள் நிறுவப்பட்டது. இந்திய அரசு சுற்றுச்சூழல், வனத்துறை அமைச்சகம் மற்றும் காலநிலை மாற்றம் அமைச்சகத்தின் நிர்வாகத்தின் கீழ் இவ்வமைப்பு செயல்படுகிறது. இந்திய முன்னணி நிறுவனமாகச் செயல்படும் இது விலங்கியல் ஆராய்ச்சி மற்றும் விலங்குகள் கணக்கெடுப்பினை இந்தியா முழுமைக்கும் மேற்கொள்கிறது.